Document ID: 32014D0685

Title and Content:
ΑΠΌΦΑΣΗ 2014/685/ΚΕΠΠΑ ΤΟΥ ΣΥΜΒΟΥΛΊΟΥ της 29ης Σεπτεμβρίου 2014 για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (1), EULEX ΚΟΣΣΥΦΟΠΕΔΙΟ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2, Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, Εκτιμώντας τα ακόλουθα: (1) Στις 4 Φεβρουαρίου 2008 το Συμβούλιο υιοθέτησε την κοινή δράση 2008/124/ΚΕΠΠΑ (2). (2) Στις 8 Ιουνίου 2010 το Συμβούλιο εξέδωσε την απόφαση 2010/322/ΚΕΠΠΑ (3) για την τροποποίηση και την παράταση της κοινής δράσης 2008/124/ΚΕΠΠΑ για περίοδο δύο ετών μέχρι τις 14 Ιουνίου 2012. (3) Στις 5 Ιουνίου 2012 το Συμβούλιο εξέδωσε την απόφαση 2012/291/ΚΕΠΠΑ (4) για την τροποποίηση και την παράταση της κοινής δράσης 2008/124/ΚΕΠΠΑ για περίοδο δύο ετών μέχρι τις 14 Ιουνίου 2014. (4) Στις 12 Ιουνίου 2014 το Συμβούλιο εξέδωσε την απόφαση 2014/349/ΚΕΠΠΑ (5) για την τροποποίηση της κοινής δράσης 2008/124/ΚΕΠΠΑ και την παράτασή της για περίοδο δύο ετών μέχρι τις 14 Ιουνίου 2016, καθώς και την πρόβλεψη ποσού δημοσιονομικής αναφοράς για την περίοδο 15 Ιουνίου 2014 ως 14 Οκτωβρίου 2014. (5) Η κοινή δράση 2008/124/ΚΕΠΠΑ πρέπει να τροποποιηθεί ώστε να προβλέπει νέο ποσό δημοσιονομικής αναφοράς που θα καλύπτει την περίοδο από 15 Οκτωβρίου 2014 έως 14 Ιουνίου 2015. (6) Στο πλαίσιο της εντολής της, και κατά τα συμπεράσματα της επιτροπής πολιτικής και ασφαλείας της 2ας Σεπτεμβρίου 2014, η EULEX ΚΟΣΣΥΦΟΠΕΔΙΟ πρέπει επίσης να παράσχει στήριξη σε μεταφερθείσες ποινικές διαδικασίες εντός κράτους μέλους, με την επιφύλαξη της σύναψης όλων των απαραίτητων νομικών ρυθμίσεων ώστε να καλυφθούν όλα τα στάδια των εν λόγω διαδικασιών. (7) Η EULEX ΚΟΣΣΥΦΟΠΕΔΙΟ θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης. (8) Η κοινή δράση 2008/124/ΚΕΠΠΑ θα πρέπει, επομένως, να τροποποιηθεί αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η κοινή δράση 2008/124/ΚΕΠΠΑ τροποποιείται ως εξής: 1) Παρεμβάλλεται το ακόλουθο άρθρο: «Άρθρο 3α Μεταφερθείσες ποινικές διαδικασίες 1. Με σκοπό την εκτέλεση της αποστολής της, συμπεριλαμβανομένων των εκτελεστικών αρμοδιοτήτων της, όπως εκτίθενται στο άρθρο 3 στοιχεία α) και δ), η EULEX ΚΟΣΣΥΦΟΠΕΔΙΟ θα στηρίξει τις μεταφερθείσες δικαστικές διαδικασίες εντός κράτους μέλους, προκειμένου να ασκηθούν διώξεις και να εκδοθούν δικαστικές αποφάσεις για ποινικές κατηγορίες που βασίζονται στη διερεύνηση των καταγγελιών οι οποίες περιλαμβάνονται στην έκθεση με τίτλο “Απάνθρωπη μεταχείριση ανθρώπων και παράνομη διακίνηση ανθρωπίνων οργάνων στο Κοσσυφοπέδιο”, την οποία δημοσίευσε στις 12 Δεκεμβρίου 2010 ο ειδικός εισηγητής της Επιτροπής Νομικών Υποθέσεων και Ανθρωπίνων Δικαιωμάτων του Συμβουλίου της Ευρώπης. 2. Οι υπεύθυνοι για τις διαδικασίες δικαστές και οι εισαγγελείς απολαύουν πλήρη ανεξαρτησία και αυτονομία κατά την άσκηση των καθηκόντων τους.» . 2) Στο άρθρο 8 παράγραφος 2, προστίθεται η ακόλουθη φράση: «Οι δικαστές και οι εισαγγελείς της αποστολής EULEX ΚΟΣΣΥΦΟΠΕΔΙΟ διαθέτουν τα ύψιστα επαγγελματικά προσόντα που είναι αναγκαία για το επίπεδο ή την πολυπλοκότητα της υπόθεσης που εξετάζουν και διορίζονται κατόπιν ανεξάρτητης διαδικασίας επιλογής.» . 3) Στο άρθρο 16 παράγραφος 1 το τελευταίο εδάφιο αντικαθίσταται από το ακόλουθο κείμενο: «Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ από τις 15 Οκτωβρίου 2014 μέχρι τις 14 Ιουνίου 2015 ανέρχεται σε 55 820 000 EUR. Το ποσό δημοσιονομικής αναφοράς για τη μετέπειτα περίοδο της EULEX ΚΟΣΣΥΦΟΠΕΔΙΟ αποφασίζεται από το Συμβούλιο.» . 4) Στο άρθρο 18 προστίθεται η ακόλουθη παράγραφος: «5. Η εξουσιοδότηση που δίνεται στον Ύπατο Εκπρόσωπο να κοινοποιεί σε τρίτα μέρη και στις αρμόδιες τοπικές αρχές διαβαθμισμένες πληροφορίες της ΕΕ και έγγραφα που έχουν παραχθεί για τους σκοπούς της EULEX ΚΟΣΣΥΦΟΠΕΔΙΟ βάσει των παραγράφων 1 και 2 δεν καλύπτει τις πληροφορίες που συγκεντρώνονται ή τα έγγραφα που παράγονται με σκοπό τις ποινικές διαδικασίες οι οποίες πραγματοποιούνται εντός του πλαισίου της εντολής της EULEX ΚΟΣΣΥΦΟΠΕΔΙΟ. Αυτό δεν εμποδίζει την κοινοποίηση μη ευαίσθητων πληροφοριών που αφορούν τη διοικητική οργάνωση ή την αποτελεσματικότητα των διαδικασιών.» . 5) Στο άρθρο 20 η δεύτερη παράγραφος αντικαθίσταται από το ακόλουθο κείμενο: «Λήγει στις 14 Ιουνίου 2016. Το Συμβούλιο, κατόπιν προτάσεως του Ύπατου Εκπροσώπου, και συνυπολογίζοντας πρόσθετες πηγές χρηματοδοτήσεως και συνεισφορές από άλλους εταίρους, λαμβάνει τις απαραίτητες αποφάσεις ώστε να διασφαλίσει ότι η εντολή της EURLEX ΚΟΣΣΥΦΟΠΕΔΙΟ προς υποστήριξη των μεταφερθεισών ποινικών διαδικασιών που αναφέρονται στο άρθρο 3α και τα σχετικά αναγκαία δημοσιονομικά μέσα παραμένουν σε ισχύ μέχρι να ολοκληρωθούν οι εν λόγω ποινικές διαδικασίες.» . Άρθρο 2 Η παρούσα απόφαση αρχίζει να ισχύει από την ημερομηνία της έκδοσής της. Βρυξέλλες, 29 Σεπτεμβρίου 2014.

Classification Labels:
147
35
394
387
27

Label Descriptions:
{"147": "Κράτος", "35": "ΠΟΛΙΤΙΚΗ", "394": "Θεμελιώδη δικαιώματα", "387": "Δικαιώματα και ελευθερίες", "27": "ΔΙΚΑΙΟ"}

EuroVoc IDs (Original): 883
5781
3489
538
4060
2449
2701
914
4706

EuroVoc IDs (Expanded): 883
5781
3489
538
4060
2449
2701
914
4706

Dataset Source: meu

Split: test